Σ.Α. Στρατωνίου

Ο Σύλλογος Αθλοπαιδιών Στρατωνίου ήταν ελληνικό αθλητικό σωματείο που δραστηριοποιούνταν στο Στρατώνι, παραθαλάσσιο οικισμό της Χαλκιδικής. Επίσημο έτος ίδρυσής του είναι το 1991 και οι αθλητές του αγωνίζονται με χρώματα το μπλε και το κίτρινο. Ο σύλλογος διατηρούσε τμήματα καλαθοσφαίρισης τόσο για ενήλικες όσο και για νεαρούς άρρενες αθλητές. Ως έδρα χρησιμοποιούσε το Δημοτικό Κλειστό Γυμναστήριο κοντινής κωμόπολης, της Αρναίας.Κλειστό Αρναίας , πληροφορίες στον ιστότοπο Gipeda.gr.

 Ιστορική αναδρομή 
 Επιτυχίες σε τοπικό επίπεδο 
Ο σύλλογος κατά τη δημιουργία του εντάχθηκε στο δυναμικό του οικείου του τοπικού πρωταθλήματος, εκείνου της νεοσύστατης Ε.ΚΑ.Σ. Χαλκιδικής. Η ομάδα του Στρατωνίου κατέκτησε το Κύπελλο Ανδρών Χαλκιδικής τα έτη 2004, 2006, 2007, 2008,  2009.«Πρωταθλητές Κυπέλλου Ανδρών Χαλκιδικής», πληροφορίες στον επίσημο ιστότοπο της Ε.ΚΑ.Σ.Χ. Τα τρόπαια αυτά αποκτήθηκαν ενώ ο σύλλογος αγωνιζόταν στο Πρωτάθλημα της Γ' Εθνικής Κατηγορίας, όπου και είχε ανέβει μετά την κατάκτηση του Πρωταθλήματος της Α' Κατηγορίας Ανδρών Χαλκιδικής την περίοδο 2002-03.«Πρωταθλητές Α' Κατηγορίας Ανδρών», πληροφορίες στον επίσημο ιστότοπο της Ε.ΚΑ.Σ.Χ.

 Παραμονή στη Γ' Εθνική (2003-2010) 
Την περίοδο 2003-04, οπότε και το Στρατώνι έκανε το ντεμπούτο του στα πανελλαδικής εμβέλειας πρωταθλήματα, η Γ' Εθνική Κατηγορία συνετέθη από 4 Ομίλους των 14 συλλόγων. Η ομάδα της Χαλκιδικής αγωνίστηκε στα γήπεδα του 2ου Ομίλου Βορρά, καταφέρνοντας να συγκεντρώσει 14 νίκες και 12 ήττες. Την ίδια επίδοση είχε και ο Πανσερραϊκός, που υστερούσε, όμως, στα μεταξύ τους αποτελέσματα. Στην τελική κατάταξη το Στρατώνι βρέθηκε στην 8η θέση, εξασφαλίζοντας χωρίς πίεση την παραμονή του.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Στο τέλος της επόμενης χρονιάς, 2004-05, το Στρατώνι βρέθηκε στην ασυνήθιστη κατάσταση πενταπλής ισοβαθμίας από κοινού με το Β.Α.Ο., το Μεγάλο Αλέξανδρο Θεσσαλονίκης, τον Ηρακλή Ποταμουδίων και τα Εκπαιδευτήρια Μαντουλίδη. Όλοι είχαν από 12 νίκες και 14 ήττες, ωστόσο το Στρατώνι βρέθηκε στην πιο μειονεκτική θέση σε σχέση με όλους μετά από την εξέταση των επόμενων κριτηρίων κατάταξης. Συνεπώς βρέθηκε στην 11η θέση, κοντά στη ζώνη του υποβιβασμού.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Προπονητής τη χρονιά αυτή ήταν ο Γιάννης Χατζούλης, στην πρώτη του θητεία στο Στρατώνι.

Την αγωνιστική περίοδο 2005-06 η ομάδα βελτιώθηκε παρουσιάζοντας στο τέλος της χρονιάς 18 νίκες και 8 ήττες. Στον τελικό βαθμολογικό πίνακα σκαρφάλωσε μέχρι την 5η θέση, χωρίς να παρατηρηθεί ισοβαθμία.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2005-2006», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την επόμενη αγωνιστική περίοδο, 2006-07, το Στρατώνι έκανε πρωταθλητισμό, χάνοντας τον Τίτλο και την άνοδο για μία μόλις νίκη. Ειδικότερα τερμάτισε στη 2η θέση, με 21 νίκες σε 26 αγωνιστικές, μία λιγότερη από την πρωτοπόρο Αναγέννηση Φλόγας.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την περίοδο 2007-08, στη δεύτερη θητεία του Χατζούλη στον πάγκο, ο σύλλογος διατήρησε την ορμητικότητά του. Στην τελική βαθμολογική κατάταξη βρέθηκε μια θέση χαμηλότερα, έχοντας καταταγεί 3ος. Ο απολογισμός της χρονιάς ήταν εκ νέου 21 νίκες και 5 ήττες.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την επόμενη χρονιά, 2008-09 η απόδοσή της ομάδας έμεινε σταθερά καλή, αν και ολοκλήρωσε τις αγωνιστικές της υποχρεώσεις λίγο χαμηλότερα, στην 5η θέση της βαθμολογικής κατάταξης. Απολογισμός της περιόδου ήταν 17 νίκες και 9 ήττες.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Τελικά ήταν την αγωνιστική περίοδο 2009-10 που ο σύλλογος κατέκτησε την κορυφή του ομίλου του στη Γ' Εθνική λαμβάνοντας το εισιτήριο για τη Β' Εθνική Κατηγορία. Το πέτυχε με 21 νίκες και 5 ήττες, ενώ  υπερίσχυσε και σε ισοβαθμία με το Ασβεστοχώρι.«Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Άνοδος στη Β' Εθνική (2010-2020) 
Την αγωνιστική περίοδο 2010-11, με το Δημήτρη Μύθου στην τεχνική ηγεσία της ομάδας, ο σύλλογος του Στρατωνίου αγωνίστηκε για πρώτη φορά στο Πρωτάθλημα της Β' Εθνικής Κατηγορίας. Σε αυτό συμμετείχαν 16 σύλλογοι από ολόκληρη την Ελλάδα, οργανωμένοι σε έναν κοινό Όμιλο. Η ομάδα της Χαλκιδικής εξασφάλισε με σχετική άνεση την παραμονή της, έχοντας σκαρφαλώσει στην 7η θέση του τελικού βαθμολογικού πίνακα. Ο απολογισμός της ήταν 17 νίκες και 13 ήττες, ενώ δεν παρατηρήθηκε ισοβαθμία με άλλη ομάδα.«Βαθμολογία Πρωταθλήματος Β' Εθνικής Κατηγορίας Ανδρών 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική - 30η Αγωνιστική», άρθρο στον ιστότοπο InfoBasket.gr, 5 Ιουνίου 2011. Την ίδια χρονιά πραγματοποίησε και την πρώτη της εμφάνιση στο θεσμό του Κυπέλλου Ελλάδος, όπου έδωσε μόλις ένα παιχνίδι. Σε αυτό ηττήθηκε στην έδρα της με σκορ 63-77 από τον Ερμή Λαγκαδά και αποκλείστηκε.«Διπλά για Παγκράτι, ΚΑΟΔ, Ικάρους» , άρθρο στον ιστότοπο Sport24.gr, 19 Σεπτεμβρίου 2010.«Κύπελλο, πράξη δεύτερη!», άρθρο στον ιστότοπο Gazzetta.gr, 19 Σεπτεμβρίου 2010. Παραγωγικότερος σκόρερ αναδείχθηκε ο αθλητής της Δημήτρης Ντισλής.«Οι σκόρερς της Β’ Εθνικής (τελική κατάταξη)», άρθρο στον ιστότοπο InfoBasket.gr, 5 Ιουνίου 2011.

Την επόμενη χρονιά, 2011-12, η Β' Εθνική δεν άλλαξε οργανωτικό μοτίβο, ωστόσο το Στρατώνι είχε ελαφρώς μειωμένη επίδοση. Στην τελική βαθμολογική κατάταξη βρέθηκε στη 10η θέση χωρίς, ωστόσο, να αντιμετωπίσει τον κίνδυνο του υποβιβασμού. Είχε συγκεντρώσει 13 νίκες και 17 ήττες, υπερισχύοντας σε ισοβαθμία με τα Εκπαιδευτήρια Δούκα.«Βαθμολογία Πρωταθλήματος B' Εθνικής Κατηγορίας Ανδρών 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Στην παράταση σώθηκε ο Αίας Ευόσμου», άρθρο στον ιστότοπο OnSports.gr, 20 Μαΐου 2012.«Β’ Εθνική – 30ή αγωνιστική… Πανηγυρικά πέμπτος ο Κόροιβος, σώθηκε ο Αίας!», άρθρο στον ιστότοπο InfoBasket.gr, 20 Μαΐου 2012. Σε ό,τι αφορά το Κύπελλο, προκρίθηκε άνευ αγώνος στη 2η Αγωνιστική της Α' Φάσης μετά από αποχώρηση του Παγκρατίου.«Η υποβάθμιση του Κυπέλλου Ελλάδος συνεχίζεται», άρθρο στον ιστότοπο της εφημερίδας «Το Βήμα», 21 Σεπτεμβρίου 2011. Εκεί επέτρεψε να σπάσει η έδρα του από τους Ικάρους Σερρών με σκορ 68-70 με συνέπεια να αποκλειστεί.«Πρόκριση για Δούκα και Πανερυθραϊκό» , άρθρο στον ιστότοπο Contra.gr, 14 Σεπτεμβρίου 2011.«Τα αποτελέσματα του Κυπέλλου», άρθρο στον ιστότοπο Sport24.gr, 14 Σεπτεμβρίου 2011.

Το πρωτάθλημα της Β' Εθνικής Κατηγορίας για την περίοδο 2012-13 χαρακτηρίστηκε από σημαντικές μεταβολές ως προς τον τρόπο διεξαγωγής του, αφού διεξήχθη σε δύο ομίλους αντί για έναν, έπειτα από χρόνια. Συμμετείχαν σε αυτό 26 ομάδες χωρισμένες σε δύο ομίλους, Βόρειο και Νότιο, που παράλληλα δεν διέθεταν πια ούτε το δικαίωμα ούτε την υποχρέωση συμμετοχής στο Κύπελλο Ελλάδος. Στα πλαίσια του Ομίλου Βορρά, το Στρατώνι συγκέντρωσε 14 νίκες και 10 ήττες, με αποτέλεσμα να ολοκληρώσει τις αγωνιστικές του υποχρεώσεις στην 4η θέση της βαθμολογικής κατάταξης.«Βαθμολογία Πρωταθλήματος B' Εθνικής Κατηγορίας Ανδρών (Όμιλος Βορρά) 2012-2013», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Σώθηκαν Μαρούσι & Ιωνικός Ν.Φ.», άρθρο στον ιστότοπο Gazzetta.gr, 21 Απριλίου 2013.«Ήττα για τον Ηρακλή, έπεσε το Ανατόλια!», άρθρο στον ιστότοπο BasketPlus.gr, 21 Απριλίου 2013.

Το μοντέλο διοργάνωσης της Β' Εθνικής σε δύο Ομίλους της προηγούμενης χρονιάς κρίθηκε επιτυχημένο ώστε να επαναληφθεί. Την αγωνιστική περίοδο 2013-14 ο αριθμός των ομάδων του Βορρά αυξήθηκε σε 14. Στο πλαίσιο αυτό ο σύλλογος της Χαλκιδικής έφτασε στη γραμμή του τερματισμού έχοντας στη συλλογή του 15 νίκες και 11 ήττες, με αποτέλεσμα να τοποθετηθεί στην 5η θέση της βαθμολογικής τελικής κατάταξης. Την ίδια επίδοση είχε και η Ευρώπη Πευκοχωρίου, η οποία βρέθηκε μία θέση υψηλότερα βάσει των μεταξύ τους αποτελεσμάτων.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β” Εθνική (Βορράς) – 26η αγωνιστική… Στη Γ” Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014. Εκ νέου οι ομάδες της Κατηγορίας δεν συμμετείχαν στο Κύπελλο.	

Το Φεβρουάριο του 2014 ανακοινώθηκε η αδελφοποίηση του συλλόγου με τον Α.Ο. Πολύγυρου, έτερη ομάδα του Νομού Χαλκιδικής με την οποία υπάρχει συνεργασία χρόνων.«Η πρώτη αδελφοποίηση σωματείων μπάσκετ στην Χαλκιδική», άρθρο στον ιστότοπο NorthBasket.gr, 26 Φεβρουαρίου 2014.«Αδελφοποιήθηκαν Στρατώνι και Πολύγυρος», άρθρο στον ιστότοπο InfoBasket.gr, 26 Φεβρουαρίου 2014.

Την αγωνιστική περίοδο 2014-15 οι ομάδες του Ομίλου Βορρά παρέμειναν 14 και, όπως αναμενόταν, το Στρατώνι παρατάχθηκε μεταξύ τους. Ο τελικός βαθμολογικός πίνακας παρουσίαζε την εικόνα τριπλής ισοβαθμίας μεταξύ των ομάδων που συγκέντρωσαν 13 νίκες και 13 ήττες: το Στρατώνι, τον Αργοναύτη Καλαμαριάς και το Κολλέγιο Ανατόλια. Το πρώτο υπερείχε βάσει των μεταξύ τους αποτελεσμάτων με αποτέλεσμα να κλείσει τη χρονιά στην 6η θέση. Το Νοέμβριο του 2014 έληξε η πολυετής συνεργασία του Δημήτρη Μύθου με το σύλλογο, που ανακοίνωσε ως διαδοχό του τον πρώην καλαθοσφαιριστή Σωτήρη Νικολαΐδη.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική Βορράς) / 26η αγωνιστική – Γλέντι ανόδου στην Πάτρα», άρθρο στον ιστότοπο InfoBasket.gr, 10 Μαΐου 2015.

Την επόμενη χρονιά, 2015-16, οι διεκδικητές της ανόδου ανήλθαν σε 15 στον αριθμό. Αν και το Στρατώνι νίκησε στα δύο επιπλέον παιχνίδια, διαμορφώνοντας την επίδοσή του σε 15 νίκες και 13 ήττες, κατετάγη τελικά χαμηλότερα και συγκεκριμένα στην 7η θέση. Αυτή τη φορά δεν παρατηρήθηκε ισοβαθμία.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Βορράς / 30ή αγωνιστική): Πήρε το ντέρμπι (και την 3η θέση) ο ΓΣΛ!», άρθρο στον ιστότοπο InfoBasket.gr, 15 Μαΐου 2016. Κορυφαίος σκόρερ της ομάδας αναδείχθηκε ο Γιάννης Δασκαλόπουλος.«Οι σκόρερς της Β΄Εθνικής (τελική κατάταξη)», άρθρο στον ιστότοπο InfoBasket.gr, 17 Μαΐου 2016. Μετά τη λήξη του Πρωταθλήματος ο προπονητής Νικολαΐδης αποχώρησε από τις τάξεις του συλλόγου.«Τέλος από το Στρατώνι ο Σωτήρης Νικολαϊδης», άρθρο στον ιστότοπο Tsiotras.blogspot.com, 20 Μαΐου 2016.

Για την αγωνιστική περίοδο 2016-17 στα γήπεδα του Ομίλου Βορρά επέστρεψαν 16 ομάδες. Ο σύλλογος της Χαλκιδικής παρουσίασε καλό αγωνιστικό πρόσωπο, ολοκληρώνοντας σε αυτό το δύσκολο περιβάλλον τις υποχρεώσεις του στην 5η θέση της τελικής κατάταξης. Για να το πετύχει μάζεψε 17 νίκες σε 30 αγωνιστικές, ενώ δεν παρατηρήθηκε ισοβαθμία.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Φινάλε με φιέστα για Περιστέρι και Καστοριά», άρθρο στον ιστότοπο Sport24.gr, 21 Μαΐου 2017. Για δεύτερη συνεχόμενη χρονιά τους περισσότερους πόντους για λογαριασμό της ομάδας μάζεψε ο Δασκαλόπουλος.«Οι σκόρερς της Β΄Εθνικής (τελική λίστα)», άρθρο στον ιστότοπο InfoBasket.gr, 24 Μαΐου 2017. Νέος προπονητής από την περίοδο αυτή ήταν ο Γιάννης Χατζούλης, που επέστρεψε στο πόστο αυτό μετά από οκτώ χρόνια.«Πλήρης επιβεβαίωση για συμφωνία του Χατζούλη με Στρατώνι», άρθρο στον ιστότοπο NorthBasket.gr, 4 Ιουνίου 2016.

Το καλοκαίρι του 2020 ο σύλλογος παραχώρησε τον ΑΦΜ του στον Α.Ο. Αρετσού Καλαμαριάς, με τον σύλλογο της Θεσσαλονίκης να παίρνει την θέση του Στρατωνίου στην Β' Εθνική.Το Στρατώνι έφυγε η Αρετσού Καλαμαριάς ήρθε, άρθρο στον ιστότοπο basketa.gr, 14 Ιουλίου 2020.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2003-04 4Γ' Εθνική 8 - 14-12 - - ? - --  -  -2004-05 4Γ' Εθνική 11 - 12-14 - - ? - --  -  -2005-06 4Γ' Εθνική 5 - 18-8 - - ? - --  -  -2006-07 4Γ' Εθνική 2 - 21-5 - - ? - --  -  -2007-08 4Γ' Εθνική 3 - 21-5 - - ? - --  -  -2008-09 4Γ' Εθνική 5 - 17-9 - - ? - --  -  -2009-10 4Γ' Εθνική 1 - 21-5 - - ? - --  -  -2010-11 3Β' Εθνική 7 - 17-13 - - Δημήτρης Ντισλής 2η - Α' Φάσης 1-  -  -2011-12 3Β' Εθνική 10 - 13-17 - - ? 2η - Α' Φάσης 1-  -  -2012-13 3Β' Εθνική 4 - 14-10 - - ? - --  -  -2013-14 3Β' Εθνική 5 - 15-11 - - ? - --  -  -2014-15 3Β' Εθνική 6 - 13-13 - - ? - --  -  -2015-16 3Β' Εθνική 7 - 15-13 - - Γιάννης Δασκαλόπουλος - --  -  -2016-17 3Β' Εθνική 5 - 17-13 - - Γιάννης Δασκαλόπουλος - --  -  -2017-18 3Β' Εθνική 8 - 15-13 - - Γιάννης Δασκαλόπουλος 1η - Α' Φάσης 1-  -  -2018-19 3Β' Εθνική 12 - 13-17 - - Γιάννης Δασκαλόπουλος 2η - Α' Φάσης 2-  -  -2019-20 3Β' Εθνική 15 - 5-16 - - Γιάννης Δασκαλόπουλος 2η - Α' Φάσης 2-  -  -

 Πρόσωπα 
Διακεκριμένοι καλαθοσφαιριστές
  Γιάννης Δασκαλόπουλος
 Δημήτρης Ντισλής

 Παραπομπές 

 Εξωτερικοί σύνδεσμοι 

 Κλειστό Αρναίας , πληροφορίες στον ιστότοπο Gipeda.gr.

Κατηγορία:Αθλητικοί σύλλογοι Χαλκιδικής
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Χ.
Κατηγορία:Ιδρύσεις αθλητικών συλλόγων το 1991
Κατηγορία:Ιδρύσεις ομάδων καλαθοσφαίρισης το 1991